CELEX: 62018CA0764
Language: et
Date: 2021-01-27 00:00:00
Title: Kohtuasi C-764/18: Euroopa Kohtu (neljas koda) 27. jaanuari 2021. aasta otsus (Tribunal Supremo eelotsusetaotlus – Hispaania) – Ayuntamiento de Pamplona versus Orange España SAU (Eelotsusetaotlus – Elektroonilise side võrkude ja teenustega seotud load – Kohalik maks munitsipaalmaa kasutamise eest – Direktiiv 2002/20/EÜ – Kohaldamine telefoni- ja internetiteenuseid osutatavate ettevõtjate suhtes – Mõisted „elektroonilise side võrgud“ ja „elektroonilise side teenus“ – Artikkel 12 – Haldustasud – Artikkel 13 – Tasu kasutusõiguste ja seadmete paigaldamise õiguste eest – Kohaldamisala – Liikmesriikide maksustamispädevuse piirangud)

15.3.2021   
            
            
               ET
            
            
               Euroopa Liidu Teataja
            
            
               C 88/6
            
         
      Euroopa Kohtu (neljas koda) 27. jaanuari 2021. aasta otsus (Tribunal Supremo eelotsusetaotlus – Hispaania) – Ayuntamiento de Pamplona versus Orange España SAU
      (Kohtuasi C-764/18) (1)
      
      (Eelotsusetaotlus - Elektroonilise side võrkude ja teenustega seotud load - Kohalik maks munitsipaalmaa kasutamise eest - Direktiiv 2002/20/EÜ - Kohaldamine telefoni- ja internetiteenuseid osutatavate ettevõtjate suhtes - Mõisted „elektroonilise side võrgud“ ja „elektroonilise side teenus“ - Artikkel 12 - Haldustasud - Artikkel 13 - Tasu kasutusõiguste ja seadmete paigaldamise õiguste eest - Kohaldamisala - Liikmesriikide maksustamispädevuse piirangud)
      (2021/C 88/05)
      Kohtumenetluse keel: hispaania
      
         Eelotsusetaotluse esitanud kohus
      
      Tribunal Supremo
      
         Põhikohtuasja pooled
      
      
         Kassaator: Ayuntamiento de Pamplona
      
         Vastustaja: Orange España SAU
      
         Resolutsioon
      
      
                  1.
               
               
                  Euroopa Parlamendi ja nõukogu 7. märtsi 2002. aasta direktiivi 2002/20/EÜ elektrooniliste sidevõrkude ja -teenustega seotud lubade andmise kohta (loadirektiiv), mida on muudetud Euroopa Parlamendi ja nõukogu 25. novembri 2009. aasta direktiiviga 2009/140/EÜ, tuleb tõlgendada nii, et seda kohaldatakse ka telefoni- ja internetiteenuseid osutavatele ettevõtjatele.
               
            
                  2.
               
               
                  Direktiivi 2002/20, mida on muudetud direktiiviga 2009/140, artikleid 12 ja 13 tuleb tõlgendada nii, et nendega ei ole vastuolus riigisisesed õigusnormid, millega elektroonilise side jaoks vajaliku taristu või võrgu omanikest ettevõtjatele, kes kasutavad neid telefoni- ja internetiteenuse osutamiseks, kehtestatakse maks, mille summa määratakse kindlaks ainuüksi brutotulu alusel, mida need ettevõtjad on aastas teeninud asjaomase liikmesriigi territooriumil.
               
            
         (1)  ELT C 112, 25.3.2019.